బాబు మోహన్

బాబు మోహన్ తెలుగు సినిమా నటుడు, రాజకీయ నాయకుడు. ముందు తెలుగు దేశం పార్టీ తరపున ఎమ్మెల్యేగా, నారా చంద్రబాబు నాయుడు ముఖ్యమంత్రిగా ఉన్నపుడు మంత్రిగా పనిచేశాడు. 2014 నుంచి 2018 దాకా తెలంగాణా రాష్ట్ర సమితి పార్టీలో ఉన్నాడు.  

నేపధ్యము
ఆయన ఖమ్మం జిల్లాలోని బీరోలులో జన్మించాడు. తండ్రి ఉపాధ్యాయుడు. ప్రభుత్వ రెవెన్యూ విభాగంలో ఉద్యోగం చేస్తూ సినిమాల మీద ఆసక్తితో అందుకు రాజీనామా చేశాడు. ఆయన నటించిన మొదటి సినిమా ఈ ప్రశ్నకు బదులేది. మామగారు సినిమాలో చేసిన యాచకుడి పాత్ర హాస్యనటుడిగా మంచి పేరు తెచ్చిపెట్టింది. ఆ తరువాత వచ్చిన రాజేంద్రుడు గజేంద్రుడు, పెదరాయుడు, జంబలకిడి పంబ లాంటి సినిమాలలో మంచి హాస్య పాత్రలు ధరించాడు.

మాయలోడు, సినిమాతో స్టార్ కమెడియన్ అయ్యాడు.

రాజకీయ జీవితం
బాబుమోహన్ చిన్నప్పటి నుంచి ఎన్టీఆర్ కు అభిమాని. అదే అభిమానంతో తెలుగుదేశం పార్టీలో చేరాడు. 1999లో మెదక్ జిల్లా ఆందోల్ శాసనసభ నియోజకవర్గం నుంచి శాసన సభ్యులుగా ఎన్నికై సాంఘిక సంక్షేమ శాఖా మంత్రిగా పనిచేశాడు. 2004, 2014 లో జరిగిన ఎన్నికల్లో కాంగ్రెస్ అభ్యర్థి దామోదర రాజ నర్సింహ చేతిలో టీఆర్ఎస్ అభ్యర్థిగా విజయం పొందాడు.  

2018లో బీఆర్ఎస్ నుంటి టికెట్ రాకపోవడంతో బీజేపీలో చేరాడు. బీజేపీ నుంచి పోటీ చేసి బీఆర్​ఎస్ అభ్యర్థి చంటి క్రాంతి కిర‌ణ్ చేతిలో, 2023లో బీజేపీ నుంచి పోటీ చేసి కాంగ్రెస్ అభ్యర్థి దామోదర రాజనర్సింహా చేతిలో ఓడిపోయాడు. ఆయన 2023 ఫిబ్రవరి 7న సోమాజీగూడ ప్రెస్​క్లబ్​లో ఏర్పాటు చేసిన మీడియా సమావేశంలో బీజేపీకి రాజీనామా చేసి అనంతరం మార్చి 04న ప్రజా శాంతి పార్టీలో చేరాడు.

కుటుంబం
ఆయన పెద్ద కుమారుడు పవన్ కుమార్ 2003 అక్టోబరు 13లో జరిగిన ఒక రోడ్డు ప్రమాదంలో మరణించాడు.

నటించిన చిత్రాల పాక్షిక జాబితా
డాన్స్ మాస్టర్ (1986)
20వ శతాబ్దం (సినిమా) (1990)
ఉద్యమం (1990)
చిరునవ్వుల వరమిస్తావా
ముగ్గురు మొనగాళ్ళు
చిట్టెమ్మ మొగుడు (1992)
 సాహసవీరుడు - సాగరకన్య (1996)
ఆరో ప్రాణం (1997)
చిన్నరాయుడు
హిట్లర్
దేవి
 వేట (2009)
 శ్రీ వాసవి కన్యకాపరమేశ్వరి చరిత్ర (2014)
పండుగాడి ఫొటో స్టూడియో (2019)
 బిచ్చగాడా మజాకా (2019)
 మేరా భారత్ మహాన్ (2019)
పెళ్లిసందD (2022)
దోషి
రాజేంద్రుడు గజేంద్రుడు
రెండిళ్ళ పూజారి
మాయలోడు
హలో బ్రదర్
వారసుడు
మామగారు
పెదరాయుడు
జంబలకిడిపంబ
అప్పుల అప్పారావు
ఇద్దరూ ఇద్దరే
 ఆయుధం (1990)
 ఆవారాగాడు (1998)
 దెయ్యంతో సహజీవనం

మూలాలు

బయటి లంకెలు

వర్గం:తెలుగు సినిమా నటులు
వర్గం:తెలుగు సినిమా హాస్యనటులు
వర్గం:తెలుగుదేశం పార్టీ రాజకీయ నాయకులు
వర్గం:జీవిస్తున్న ప్రజలు
వర్గం:1952 జననాలు
వర్గం:ఖమ్మం జిల్లా సినిమా నటులు
వర్గం:మెదక్ జిల్లా రాజకీయ నాయకులు
వర్గం:మెదక్ జిల్లా నుండి ఎన్నికైన ఆంధ్రప్రదేశ్ శాసన సభ్యులు
వర్గం:మెదక్ జిల్లాకు చెందిన ఆంధ్రప్రదేశ్ రాష్ట్ర మంత్రులు
వర్గం:తెలంగాణ శాసన సభ్యులు (2014)